У будныя днi ў рэгiёнах эфiрны дзень будзе пачынацца з мясцовых навiн, а потым будзе выходзiць ранiшнi рэгiянальны блок, да якога прызвычаiлiся рэгiянальныя гледачы. Пры гэтым праграмы ранiшняга блока будуць пабудаваныя так, каб, напрыклад, дапамагчы людзям разбудзiць дзiця (пакажам мультфiльм), альбо даць нейкiя карысныя парады людзям на дзень, пакуль яны збiраюцца на работу... Далей будзе выходзiць блок для жанчын, у якiм будзе расказвацца пра ўсё, што iх цiкавiць, пачынаючы ад выбару тавараў у магазiне i заканчваючы касметычнымi парадамi. Удзень будзе iсцi праграма для сям’i, прысвечаная выхаванню, адукацыi. Гэта будзе iнтэрактыўная праграма ў прамым эфiры. Увечары тэлегледачы пабачаць праграму, якая, гэтак жа як i раняшняя, будзе iсцi па рэгiянальнаму прынцыпу (у Мiнску i вобласцi - свая, у iншых абласцях - свае праграмы). Гэта праграма павiнна быць з сацыяльным ухiлам. У ёй будуць разглядацца, напрыклад, камунальныя праблемы, праблемы транспарту i г.д.